Rokiškio rajono savivaldybė

**Rokiškio rajono savivaldybė** – administracinis-teritorinis vienetas šiaurės rytų Lietuvoje, Aukštaitijos etnografiniame regione, pasienyje su Latvija. Centras – Rokiškis.

## Geografija

Rajonas yra daugiausia Vakarų Aukštaičių plynaukštėje, rytuose siekia Aukštaičių aukštumą, o šiaurės vakaruose – Mūšos-Nemunėlio žemumą. Aukščiausia rajono vieta, 175 m, yra šalia Švilpiškio, o žemiausia, 76 m, ties Rokiškio, Biržų rajonų ir Latvijos sienų sandūra.

Pietinė ir rytinė rajono dalis priklauso Šventosios baseinui (Šetekšnos aukštupys, Kriauna), likusi pusė – Lielupės baseinui (teka Nemunėlio, Lėvens, Apaščios, Susėjos aukštupiai). Rokiškio rajonas itin ežeringas – čia telkšo 99 Rokiškio rajono ežerai (didžiausi – Sartai, Dviragis, Rašai, Čedasas, Našys, Zalvė, Jūžintas, Vazajis), 11 tvenkinių. Yra keletas pelkių (Suvainiškio, Juodymai, Paduobio).

Vyrauja pušynai, mišrieji miškai. Miškingumas – 26 proc., didžiausi miškai – Suvainiškio, Apūniškio, Salagiris. Yra Notigalės spanguolyno dalis. Sausio vidutinė temperatūra – -5,9 °C, liepos – +17,6 °C. Vidutinis metinis kritulių kiekis – 716 mm. Vidutinis sniego dangos storis – 25 cm.

Rajoną kerta Radviliškio–Daugpilio geležinkelis, keliai veda į Biržus, Panevėžį, Kupiškį, Anykščius, Uteną, Zarasus.


Rokiškio rajonas, ženklas kelyje KK122.JPG|Riboženklis ties Subate
Sartai.jpg|Sartai
Keležeris001.JPG|Keležeris


Rokiškio rajone 2018 m. buvo 5 valstybės saugomi gamtos paveldo objektai: Bradesių ąžuolas, Ožakmenis, Ilzenbergo dvaro ąžuolas, Mataučiznos guoba ir Žiūkeliškių ąžuolas (sunykę: Ministro liepa, Salų tuopa).

## Istorija

Rajonas sudarytas 1950 m. birželio 20 d. iš buvusios Rokiškio apskrities 30 apylinkių. 1950–1953 m. rajonas priklausė Šiaulių sričiai. 1957 m. šiek tiek pakeistos ribos. 1959 m. Rokiškio rajonui perduota panaikinto Obelių rajono 10 apylinkių ir Obeliai bei Dusetų rajono 2 apylinkės. 1962 m. prijungtas Pandėlio rajonas, 1 Rokiškio rajono apylinkė perduota Kupiškio rajonui, 5 – Biržų rajonui.

Rajone, po 1989–1991 m. inventorizacijos išliko 19 dvarų.

1995 m. įsteigta Rokiškio rajono savivaldybė. 2009 m. balandžio 24 d. savivaldybės tarybos sprendimu Nr. TS–5.114 įkurtos 55 seniūnaitijos.

|-
| 1950 m.  || 773 || || 30 apylinkių || 1 miestas (Rokiškis)
|-
| 1954 m.  || || || 16 apylinkių ||
|-
| 1959 m.   || 1219 || 54 128 || 26 apylinkės || 2 miestai (Obeliai, Rokiškis), 1 miesto tipo gyvenvietė (Juodupė)
|-
| 1962 m. || 2176 || || 42 apylinkės || 3 miestai (Obeliai, Pandėlys, Rokiškis), 1 miesto tipo gyvenvietė
|-
| 1963 m.  || || || 16 apylinkių ||
|-
| 1967 m. || 1806 || 52 300 || ||
|-
| 1970 m.  || 1800 || 51 150 || 16 apylinkių || 3 miestai, 1 miesto tipo gyvenvietė
|-
| 1972 m.  || 1806 || || 16 apylinkių || 3 miestai, 1 miesto tipo gyvenvietė, 8 miesteliai (Čedasai, Duokiškis, Jūžintai, Kamajai, Panemunėlis, Panemunis, Salos, Suvainiškis), 648 kaimai, 37 kaimų dalys, 84 viensėdžiai, 3 glžk. stočių gyvenvietės
|-
| 1976 m.  || 1806 || 48 900 || 15 apylinkių || 3 miestai, 1 miesto tipo gyvenvietė, 8 miesteliai, 652 kaimai, 29 kaimų dalys, 84 viensėdžiai, 3 glžk. stočių gyvenvietės
|-
| 1979 m.  || || 47 727 || 14 apylinkių || 3 miestai, 1 miesto tipo gyvenvietė, 742 kaimo vietovės
|-
| 1986 m.  || 1806 || 47 400 || 12 apylinkių || 3 miestai, 1 miesto tipo gyvenvietė, 8 miesteliai, 634 kaimai, 50 viensėdžių, 3 glžk. stočių gyvenvietės
|-
| 1989 m.  || 1807 || 47 190 || 9 apylinkės || 3 miestai, 1 miesto tipo gyvenvietė, 710 kaimo vietovių
|-
| 2001 m.  || 1807 || 42 421 || 9 kaimo seniūnijos || 4 miestai, 8 miesteliai, 622 kaimai, 54 viensėdžiai, 2 glžk. stočių gyvenvietės, 12 kaimų dalių 
|-
| 2009 m.  || || || 10 seniūnijų ir 55 seniūnaitijos || 3 miestai, 9 miesteliai, 624 kaimai, 54 viensėdžiai, 2 glžk. stočių gyvenvietės 
|-
| 2011 m.  || || 34 889 || 10 seniūnijų || 3 miestai, 9 miesteliai, 619 kaimų, 54 viensėdžiai, 1 glžk. stoties gyvenvietė 
|-
| 2016 m.  || || || 10 seniūnijų || 3 miestai, 9 miesteliai, 625 kaimai, 54 viensėdžiai, 2 glžk. stočių gyvenvietės 
|-
| 2020 m.  || || || 10 seniūnijų || 692 gyvenvietės, tarp jų – 3 miestai, 9 miesteliai, 5 herbinės gyvenvietės 
|-
| 2021 m.  || || 28 715 || 10 seniūnijų || 3 miestai, 9 miesteliai, 442 kaimai, 11 viensėdžių, 1 glžk. stoties gyvenvietė 
|}

## Gyventojai

**Urbanizacija:**
* Miestuose – 21184 (49,94 %)
* Kaimuose – 21237 (50,06 %)

**Lytinė sudėtis:**
* Vyrų – 19912 (46,94 %)
* Moterų – 22509 (53,06 %)

**Religinė sudėtis:**
* Romos katalikų – 34314 (94,72 %)
* Sentikių – 1215 (3,35 %)
* Stačiatikių – 546 (1,51 %)
* Kitų mažiau nei po 0,5 %

### Tautinė sudėtis

## Gyvenvietės

Savivaldybės teritorijoje yra:
* 3 miestai – Obeliai, Pandėlys ir Rokiškis;
* 9 miesteliai – Čedasai, Duokiškis, Juodupė, Jūžintai, Kamajai, Panemunėlis, Panemunis, Salos ir Suvainiškis;
* 689 kaimai.

Didžiausios gyvenvietės (2021 m.):
# Rokiškis – 11770
# Juodupė – 1549
# Kavoliškis – 1106
# Obeliai – 871
# Pandėlys – 692
# Skemai – 577
# Kamajai – 548
# Bajorai – 523
# Panemunėlio GS – 476
# Jūžintai – 349

## Administracija

Atstovaujamoji valdžia – Rokiškio rajono savivaldybės taryba, vykdomoji valdžia – Rokiškio rajono savivaldybės administracija.

### Seniūnijos

Savivaldybėje yra 10 seniūnijų, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

## Švietimas ir ugdymas

Rokiškio rajono savivaldybėje yra šios bendrojo lavinimo mokyklos:
* Aleksandravėlės Pauliaus Širvio pagrindinė mokykla
* Čedasų Liudo Dovydėno pagrindinė mokykla
* Juodupės gimnazija
* Jūžintų Juozo Otto Širvydo vidurinė mokykla
* Kamajų Antano Strazdo gimnazija
* Kavoliškio pagrindinė mokykla
* Kazliškio pagrindinė mokykla
* Kriaunų pagrindinė mokykla
* Laibgalių pagrindinė mokykla
* Lukštų pagrindinė mokykla
* Obelių gimnazija
* Pandėlio gimnazija
* Panemunio pagrindinė mokykla
* Panemunėlio pagrindinė mokykla
* Rokiškio Juozo Tumo-Vaižganto gimnazija
* Rokiškio Juozo Tūbelio gimnazija
* Rokiškio Romuvos gimnazija
* Rokiškio suaugusiųjų mokymo centras
* Suvainiškio pagrindinė mokykla
* Žiobiškio pagrindinė mokykla

## Šaltiniai

## Nuorodos

* Rokiškio rajono savivaldybės puslapis
* Rokiškio turizmo informacijos centro puslapis